Maggie maak 338 oproepe na ander – DieHoorn
Maggie maak 338 oproepe na ander
Die selfoonkenner Anna-Marie van Niekerk is sedert Maandag in die getuiebank op Oudtshoorn. Van Niekerk was ook ’n getuie in die Jason Rhode-moordverhoor en in die Hannah Cornelius- moordsaak.
Foto: Angelique Erasmus
’N SELFOONREKORD-ANALIS van die Polisie het vandeesweek tydens ’n analise van die kommunikasie tussen die vier beskuldigdes in die Preston Titus-moordsaak, aangedui dat Magdaleen (Maggie) Titus altesame 338 oproepe tussen 1 November en 1 Desember 2017 na haar mede-beskuldigdes gemaak het.
Magdaleen staan saam met Justice Mooi, Magdaleen Titus, Masithembe (MJ) January en Natashia Stuur­man tereg op aanklagte van moord met voorbedagte rade en regsverydeling.
Die selfoonkenner, ao Anna-Marie van Niekerk, is by die Titus-saak betrek op versoek van kapt Deon Bouwers van die ondersoekspan, het sy op ’n vraag van die staatsaanklaer, adv Christhénus van der Vijver, ge-antwoord. Dit is vandeesweek die derde week van verhoor van die saak in die rondgaande Hooggeregshof op Oudtshoorn.
Volgens Van Niekerk word sel­foonrekords van diensverskaffers aangevra om ’n beskuldigde met die misdaad te verbind, maar kan dit ook ’n persoon se onskuld bewys.
Sy het breedvoerig getuig oor die selfoonkommunikasie vanaf 1 November 2017 tot 1 Desember 2017 tussen die vier beskuldigdes sowel as ene Elvis Galeboe, wat nie ’n ver-dagte is nie. Volgens Van Niekerk was daar selfoonkontak tussen Magdaleen Titus en Galeboe vanaf 4 November tot 28 November 2017.
Die eerste kommunikasie tussen Magdaleen en Mooi, een van die vermeende huurmoordenaars, was op 16 November 2017 en die laaste op 1 Desember; tussen Magdaleen en Natashia Stuurman vanaf 3 November tot 1 Desember en met Sixabiso Klip tussen 1 November en 1 Desember 2017.
Van Niekerk het dit egter duidelik gestel oproepe op ’n persoon se sel-foonrekord is nie noodwendig net deur die eienaar gemaak nie. Sy het getuig baie van die aktiverings, op-roepe en sms’e het op 30 November en 1 Desember 2017 (die moorddag) plaasgevind.
Daar was die aand van die moord ver-skeie oproepe vanaf Magdaleen se foon na Mooi, January en Klip, wat reeds vir die moord gevonnis is. Die rekords toon oproepe aan vanaf Magdaleen se selfoon in die omgewing van die Seppie Greeff-gebou in die middedorp na die selfoon van Mooi in die weermagbasis.
Verskeie sms-boodskappe is die aand ook tussen Magdaleen se selfoon na die van Klip gestuur en omgekeerd.
Bejaarde Vrydag weer in hof
Die hofsaak teen ’n bejaarde inwoner van Oudts­hoorn wat van moord aangekla word nadat hy ’n onbekende man in sy...
Dwelms bly kopseer
HOEWEL die Ladismith Polisie daarin geslaag het om moorde tydens die feesdae te voorkom, is hulle bekommerd oor die toename...
Moderne pompe vir volgende 20 jr
Deur Liesel le Roux DRIE afgeleefde waterpompe wat Dysselsdorp van water moet voorsien, is pas danksy befondsing van die nasionale...
’n Eerste maskerbal vir dorp
Burgemeester wil vroue en kinders in nood help DIE burgemeester van die Groter Oudts­hoorn, Colan Sylvester, gaan op 17...
Deur Liesel le Roux ’N WERKNEMER van CapeNature op Oudts­hoorn, Jason Tiemmie (29), sterk tans in die Oudts­­hoorn Hospitaal aan...
Staat sloer na jaar steeds met watersaak
Deur Angelique Erasmus DIE saak teen ’n boer van die streek wat daarvan aangekla word dat hy die nasionale...
ANC-man in hof op aanklag van diefstal
DIE sekretaris van die ANC se Zoar-tak, Eugene Ludicks (29), verskyn op 14 Desember in die Ladismith Landdroshof op...
‘Ek is lief vir hom en wil dit graag wys’
Deur Liesel le Roux ELKE lid van hul gesin gaan ’n tatoe kry waarmee hulle Jolin elke dag sal...
Padwerke voorland vir 2 maandeKabeldiefstal lei tot reuse-skade